Anthony Davis

Anthony Davis, Jr., nado o 11 de marzo de 1993 en Chicago, Illinois, é un xogador de baloncesto profesional estadounidense que xoga nos Los Angeles Lakers da National Basketball Association (NBA). Xogou de ala-pivote para a Universidade de Kentucky antes de ser seleccionado na 1ª posición do Draft da NBA de 2012 polos New Orleans Hornets. Despois da súa temporada "rookie" na NBA, foi elixido no mellor quinteto de novatos da competición. No seu segundo ano foi elixido no Quinteto ideal da NBA.

 Traxectoria 
 Instituto 
miniatura|left|180px|Davis cos Wildcats.
Anthony Davis Jr. é fillo de Anthony e Eranier Davis. Naceu o 11 de marzo de 1993 no South Side de Chicago, Illinois. Ten unha irmá xemelga chamada Antoinette e unha irmá máis vella chamada Lesha, que tamén xogan a baloncesto. Na súa cidade natal acudiu ao Instituto Perspectives Charter School, un centro cun programa académico famoso polos seus programas de matemáticas e ciencias. O equipo do Perspectives milita nunha división da Chicago Public High School League, a chamada Blue Division, ignorada polos medios de comunicación debido ao baixo nivel da competición. No seu primeiro ano, Davis era coñecido como "O pequeno que lanza triplas desde a esquina". Ao finalizar o seu primeiro ano no instituto medra 10 centímetros e aínda que a tempada seguinte seguiu xogando por fóra, traballou o seu xogo interior adestrando co seu tío e os seus curmáns. Durante o seu ano júnior os seus pais pensaron en mudalo de instituto a un con maior repercusión nos medios. Con todo Donnie Kirksey, amigo do pai de Anthony, desaconsellou tal opción dicindo que "Se es bo, dá igual onde xogues, encontrarante".

 Universidade 
Tras terminar o instituto, Davis matriculouse na Universidade de Kentucky, onde pasou a formar parte do seu equipo de baloncesto, os Kentucky Wildcats dirixidos por John Calipari. Mesmo antes de que a súa carreira universitaria comezase, moitos analistas xa lle vían como futuro número 1 do Draft. Calipari comparou fisicamente a Davis con Marcus Camby, mais afirmando que o seu pupilo era mellor driblador e tirador que Camby.

No seu único ano universitario Davis fixo unha media de 14,2 puntos, 10,4 rebotes e 4,7 tapóns por partido, liderando a NCAA neste último apartado. Disputou un total de 40 partidos con media de 32 minutos por choque. Foi nomeado xogador do ano, novato do ano e mellor defensor do ano. Na final da Final Four da NCAA o seu equipo impúxose á Universidade de Kansas por 67-59 no Mercedes-Benz Superdome de Nova Orleáns. Aínda que non estivo moi acertado en ataque (1 de 10 en tiros de campo para un total de 6 puntos) o seu labor defensivo (16 rebotes e 3 roubos de balón) foron chave para o triunfo dos Wildcats. Uns días máis tarde declarouse escollíbel para o Draft de 2012.

 Estatísticas 
AnoEquipoPXPTMPP%TC%3P%TLRPPAPPROUTPPPPP 2011–12 Kentucky 40  40  32.0  .623  .150  .709  10.4  1.3  1.3  4.7  14.2 Total  40  40  32.0  .623  .150  .709  10.4  1.3  1.3  4.7  14.2

 NBA 
miniatura|Davis en 2014.
Tal e como previron moitos Mock Drafts, Davis foi seleccionado na primeira posición do Draft da NBA de 2012 por New Orleans Hornets. Na súa estrea como profesional anotou 21 puntos e capturou 7 rebotes, mais non puido evitar a derrota do seu equipo en casa ante os San Antonio Spurs. Ao partido seguinte sufriu unha conmoción cerebral tras un choque co seu compañeiro Austin Rivers, o que lle mantivo afastado das pistas unha semana. Ao seu regreso asinou o seu primeiro dobre-dobre na NBA con 23 puntos e 11 rebotes, ademais de pór 5 tapóns. Participou no Rising Stars Challenge co Team Chuck, saíndo de titular e anotando 11 puntos e atrapando 9 rebotes. Davis finalizou a súa primeira tempada na NBA liderando a clasificación de rookies en rebotes (8'2) e tapóns (1'8). Foi incluído no mellor quinteto de rookies, mais a pesar de partir como favorito a principios da tempada, o premio ao Rookie do Ano levoullo Damian Lillard de forma unánime.

Na tempada , Davis converteuse no xogador máis novo da historia da NBA en facer unha media de 20 puntos, 10 rebotes e 2'8 tapóns por partido. Quedou na terceira posición do trofeo ao Xogador máis mellorado da NBA tras Goran Dragić e Lance Stephenson. Ademais, foi elixido por primeira vez para disputar o All-Star Game, que celebrou en Nova Orleáns. Nun principio non foi votado polo público nin seleccionado posteriormente polos adestradores, mais a ausencia de Kobe Bryant por lesión permitiu a Davis estrearse no partido das estrelas diante do seu público. Tamén participou no Rising Stars Challenge en calidade de sophomore. A súa gran tempada non tivo premio a nivel colectivo, xa que os Pelicans, cun balance de 34 vitorias e 48 de derrotas, non se clasificaron para Playoffs.

A tempada  foi a da súa definitiva consagración na elite da liga. Durante os primeiros meses de competición as súas espectaculares actuacións metéronlle de cheo na carreira polo MVP, que finalmente levou Stephen Curry. Ademais, foi incluído no Mellor quinteto da tempada e conseguiu clasificarse para os Playoff por primeira vez na súa carreira. O 9 de xullo de 2015 renovou o seu contrato por cinco anos e 145 millóns de dólares.

 Estatísticas 
 Lenda   <font color="#B4975A">PX Partidos xogados   <font color="#B4975A">PT  Partidos titular  <font color="#B4975A">MPP  Minutos por partido  <font color="#B4975A">%TC  Porcentaxe de tiros de campo  <font color="#B4975A">%3P  Porcentaxe de tiros de 3  <font color="#B4975A">%TL  Porcentaxe de tiros libres  <font color="#B4975A">RPP  Rebotes por partido  <font color="#B4975A">APP  Asistencias por partido  <font color="#B4975A">ROU  Roubos de balón por partido  <font color="#B4975A">TPP  Tapóns por partido  <font color="#B4975A">PPP  Puntos por partido  <font color="#B4975A">Negra  Máximo de carreira

Temporada regular
<font color="#B4975A">Ano<font color="#B4975A">Equipo<font color="#B4975A">PX<font color="#B4975A">PT<font color="#B4975A">MPP<font color="#B4975A">%TC<font color="#B4975A">%3P<font color="#B4975A">%TL<font color="#B4975A">RPP<font color="#B4975A">APP<font color="#B4975A">ROU<font color="#B4975A">TPP<font color="#B4975A">PPP  New Orleans 64  60  28.8  .516  .000  .751  8.2  1.0  1.2  1.8  13.5  New Orleans 67  66  35.2  .519  .222  .791  10.0  1.6  1.3  2.8  20.8  New Orleans686836.1.535.083.80510.22.21.52.924.4  New Orleans616135.5.493.324.75810.31.91.32.024.3  New Orleans757536.1.505.299.80211.82.11.32.228.0  New Orleans757536.4.534.340.82811.12.31.52.628.1  New Orleans565633.0.517.331.79412.03.91.62.425.9 Total  466  461  34.6  .517  .314  .795  10.5  2.1  1.4  2.4  23.7 <font color="#002B5C">All-Star  <font color="#002B5C">5  <font color="#002B5C">2  <font color="#002B5C">15.6  <font color="#002B5C">.739  <font color="#002B5C">.167  <font color="#002B5C">.000  <font color="#002B5C">4.0  <font color="#002B5C">0.2  <font color="#002B5C">1.0  <font color="#002B5C">0.0  <font color="#002B5C">20.6

Playoffs
<font color="#B4975A">Ano<font color="#B4975A">Equipo<font color="#B4975A">PX<font color="#B4975A">PT<font color="#B4975A">MPP<font color="#B4975A">%TC<font color="#B4975A">%3P<font color="#B4975A">%TL<font color="#B4975A">RPP<font color="#B4975A">APP<font color="#B4975A">ROU<font color="#B4975A">TPP<font color="#B4975A">PPP 2015 New Orleans 4  4  43.0  .540  .000  .889  11.0  2.0  1.3  3.0  31.5 2018 New Orleans 9  9  39.8  .520  .273  .828  13.4  1.7  2.0  2.4  30.1 Total  13  13  40.8  .526  .250  .850  12.7  1.8  1.8  2.6  30.5

 Internacional 
Tras gañar o campionato universitario, e ante as lesións de varios xogadores importantes da selección estadounidense, Davis foi engadido xunto con James Harden á preselección do combinado norteamericano para os Xogos Olímpicos de Londres 2012. Máis tarde, unha lesión no nocello fixo que fose descartado da lista olímpica, mais tras a ausencia de última hora de Blake Griffin foi convocado de novo. Davis debutou nos Xogos Olímpicos ante Francia na vitoria do Team USA por 98-71, anotando tres puntos no oito minutos que estivo sobre o parqué. Finalmente conseguiría, xunto co resto dos seus compañeiros, a medalla de ouro de campión. Dous anos despois foi convocado de novo, esta vez para o Campionato do Mundo de Baloncesto de 2014 celebrado en España. Ao igual que na anterior cita o equipo de Davis conseguiu a medella de ouro.

 Notas 

 Véxase tamén 
 Ligazóns externas 
 Perfil en NBA.com 

Categoría:Nados en 1993
Categoría:Nados en Chicago
Categoría:Xogadores de baloncesto olímpicos dos Estados Unidos de América
Categoría:Xogadores de baloncesto da NBA
Categoría:Ala-pivotes de baloncesto
Categoría:Pivotes de baloncesto
Categoría:Eleccións no Draft da NBA dos New Orleans Hornets
Categoría:Xogadores dos New Orleans Hornets
Categoría:Xogadores dos New Orleans Pelicans
Categoría:Xogadores dos Los Angeles Lakers
Categoría:Medallistas olímpicos en baloncesto
Categoría:Medallistas olímpicos de ouro polos Estados Unidos de América
Categoría:Medallistas nos Xogos Olímpicos de 2012
Categoría:Xogadores de baloncesto nos Xogos Olímpicos de 2012
Categoría:Xogadores de baloncesto nos Xogos Olímpicos de 2024
Categoría:Medallistas nos Xogos Olímpicos de 2024